钦定古今图书集成/明伦汇编/皇极典/第241卷 > 荀子 > 《君道》
## 钦定古今图书集成/明伦汇编/皇极典/第241卷 > 荀子 > 《君道》

君者，仪也，仪正而景正。君者，盘也，盘圆而水圆。君者，
盂也，盂方而水方。君射则臣决。楚庄王好细腰，故廷
有饿人。君者，民之源也，源清则流清，源浊则流浊。故
有社稷者而不能爱民，不能利民，而求民之亲爱己，
不可得也。民之不亲不爱，而求其为己用，为己死，不
可得也。